Sanel Jahić

Sanel Jahić (rođen 10. decembra 1981. u Strasbourgu, Francuska) jest bivši bosanskohercegovački nogometaš.

 Klupska karijera 
Fudbalsku karijeru počeo je u omladinskim pogonima RC Strasbourga, te FC Sochaux-Montbéliarda. Godine 2001. goine prelazi u Željezničar, odakle nakon samo jedne sezone odlazi u Španiju, prvo u UD Las Palmas, a potom u Merida UD. Godine 2006. se ponovo vraća u Željezničar, gdje u sezoni 2006/07. postaje najbolji strijelac BH Premier lige sa 12 postignutih golova. Nakon odlične sezone u Željezničaru, 2008. prelazi u grčki Aris F.C., a potom 2009. za 590.000 eura u AEK Athens FC.

Bio je poznat kao jako koristan igrač, sposoban igrati na više pozicija. Nakon dvije sezone provedene u AEK-u, u junu 2011. prelazi u kiparski APOEL FC sa kojim osvaja Kiparski Super Kup. U januaru 2012. za 300,000 € prelazi u turski Karabükspor, gdje već u svom debiju postiže prvi gol protiv Trabzonspora.

 Reprezentacija 
Prije bosanskohercegovačke A selekcije igrao je za bosanskohercegovačka mladu U-21 reprezentaciju. U novembru 2007, Fuad Muzurović ga je pozvao za posljednju utakmicu kvalifikacija za Evropsko prvenstvo u nogometu 2008. godine protiv reprezentacije Turske. Iako nije ulazio u igru, sam poziv za njega bila je velika čast i ispunjenje sna. Za A selekciju debitovao je 26. marta 2008. na prijateljskoj utakmici protiv reprezentacije Makedonije na Bilinom Polju u Zenici. Prvi gol u dresu reprezentacije postigao je 28. marta 2009. na kvalifikacionoj utakmici za Svjetsko prvenstvo 2010. protiv reprezentacije Belgije u Genku.

 Reference 

 Vanjski linkovi 
 Profil na transfermarkt.de

Kategorija:Rođeni 1981.
Kategorija:Živi ljudi
Kategorija:Biografije, Strasbourg
Kategorija:Bosanskohercegovački nogometaši
Kategorija:Bosanskohercegovački treneri
Kategorija:Nogometaši Željezničara
Kategorija:Nogometaši Grasshoppera
Kategorija:Nogometaši Las Palmasa
Kategorija:Nogometaši APOEL-a
Kategorija:Nogometaši Sochaux-Montbéliarda
Kategorija:Bosanskohercegovački sportisti 21. vijeka
Kategorija:Nogometaši AEK Atine